Valmieras pilsētas svētku rogainings 2022

Nolikums

Biļetens Nr.1

NORISES LAIKS, VIETA:

Sacensības notiek 2022. gada 24.jūlijā

Sacensību centrs atrodas pie Valmieras Mūzikas skolas, Pilskalna ielā 3, Valmierā

9:00 Sākas dalībnieku reģistrācija

10:00 Sākas karšu dalīšana

11:00 Starts 3h rogainingam ar kājām

11:15 Starts 2h rogainingam ar velo

13:15 Kontrollaika beigas 2h rogainingam ar velo

14:00 Kontrollaika beigas 3h rogainingam ar kājām

15:00 Uzvarētāju apbalvošana

SACENSĪBU APRAKSTS:

Valmieras rogainings ir orientēšanās sporta komandu sacensības, kurās komandas pārvietojas apvidū un noteiktā

laika periodā, brīvi izvēlētā secībā, apmeklē apvidū izvietotus kontrolpunktus, kuriem piešķirtas noteiktas

vērtības, cenšoties savākt pēc iespējas vairāk punktu noteiktajā laikā.

SACENSĪBU NOTEIKUMI:

Distancē dalībnieki pārvietojas tikai ar kājām vai velosipēdiem (atkarībā no izvēlētajām sacensībām), navigācijai

izmantojot sacensību organizatoru izsniegto karti. Distances laikā nav atļauts izmantot jebkādas citas

elektroniskās navigācijas ierīces.

Dalībnieku pienākums ir ievērot Latvijas Republikas ceļu satiksmes noteikumus, sekot sacensību tiesnešu un

organizatoru norādījumiem.

Piesakoties sacensībām, dalībnieki apliecina, ka neiebilst rogaininga laikā uzņemto fotogrāfiju

izmantošanai jebkādām mārketinga un reklāmas aktivitātēm.

Sacensību distances un dalībnieki:

Dalība rogainingā notiek komandās no 2 līdz 5 dalībniekiem. Individuāli piedalīties rogainingā nav atļauts.

DALĪBNIEKU GRUPAS:

3h ar kājām 2h ar velo

JO -

WO WO

MO MO

XO XO

VO -

Ģimeņu Ģimeņu

Rogainingā ar kājām komanda kvalificējas vienā no 3 dzimuma grupām:

M – vīriešu;

W – sieviešu;

X – jauktā (komandā piedalās abu dzimumu pārstāvji jebkādā kombinācijā)

Dalībnieku grupas (pēc vecuma, kas sasniegts sacensību dienā):

JO - puišu, meiteņu vai jauktās junioru komandas (Komandas dalībnieku vecums līdz 16 gadiem)

MO, WO, XO - vīriešu, sieviešu vai jauktās atklātās grupas;

VO - vīriešu, sieviešu, jauktās veterānu komandas (Komandas dalībnieku vecums no 50 gadiem) Ģimeņu -

ģimeņu grupa, komandā vismaz viena dalībnieka vecums ir 12 vai mazāk gadi;

Rogainingā ar velosipēdiem komanda kvalificējas vienā no 3 dzimuma grupām:

M – vīriešu;

W – sieviešu;

X – jauktā (komandā piedalās abu dzimumu pārstāvji jebkādā kombinācijā)

Family - ģimeņu grupa, komandā vismaz viena dalībnieka vecums ir 12 vai mazāk gadi;

Dalībnieku grupas (pēc vecuma, kas sasniegts sacensību dienā):

MO, WO, XO - vīriešu, sieviešu vai jauktās atklātās grupas;

Family - ģimeņu grupa, komandā vismaz viena dalībnieka vecums ir 12 vai mazāk gadi;

DISTANCES VEIKŠANA UN ATZĪMĒŠANĀS:

Sacensības notiek saskaņā ar LOF apstiprinātajiem rogaininga sacensību noteikumiem, ja šajā nolikumā nav noteikts

citādi. Noteikumu latviskā versija publicēta Latvijas rogaininga mājas lapā:

https://rogaining.lv/jaunumi/data/augsuplades/files/LV\_Rogaininga\_noteikumi\_2017.pdf

Atzīmēšanās kontrolpunktos notiek ar SPORTIdent atzīmēšanās sistēmu, katram komandas dalībniekam izmantojot

organizatoru izsniegto SI karti.

Lai kontrolpunkts tiktu ieskaitīts, visiem komandas dalībniekiem jāatzīmējas vienas minūtes ietvaros.

Kontrolpunkti atzīmēti ar oranži baltām orientēšanās prizmām.

Izmantojot izsniegtās aproces, komandas dalībniekiem ir nepieciešams pirms sacensību starta stingri piestiprināt SI

karti ap roku tādā veidā, ka, nebojājot aproci, to nevar noņemt, un rūpēties par to, lai SI karte netiktu bojāta un

norauta no rokas līdz finišam, kur to noņemt drīkst sacensību tiesnesis. Par startēšanu ar nepiestiprinātu SI karti

dalībniekam var tikt piemērota diskvalifikācija vai cits sods pēc galvenā tiesneša ieskatiem.

Ja atzīmējoties KP, neatskan signāls vai nemirgo sarkanais atzīmēšanās signāls, KP vietā nav atrodama SI stacija vai

KP ir bojāts, tad jānosūta īsziņa uz organizatora numuru +37123271919 ar kontrolpunkta numuru un komandas

nosaukumu.

Komandas laiks finišā tiek fiksēts pēc pēdējās dalībnieka atzīmes finiša KP. Pēc atzīmes finiša KP jādodas pie

tiesnešiem nodot SI kartes un iznomāto inventāru. SI karti atvienot no rokas drīkst tikai finiša tiesnesis.

Par katru nokavētu minūti pēc Sacensību kontrollaika komanda saņem 1 soda punktu, kas tiek atskaitīts no

komandas savākto punktu skaita. Ja komanda finišē vairāk kā 30 minūtes pēc Sacensību kontrollaika, komandai tiek

atņemti visi punkti. Pēc kontrollaika apmeklētie KP netiek ieskaitīti.

Ja ar kādu no komandas dalībniekiem notiek negadījums vai citu iemeslu dēļ komanda nespēj turpināt distanci, ir

jāsazinās ar tiesnešiem un jāsaskaņo turpmākā darbība.

Pēc komandas finiša vai izstāšanās dalībniekiem ir jānodod sacensību organizatoriem īrētā SI karte.

Dalībniekiem sacensībās aizliegts atstāt distancē jebkāda veida atkritumus, kāpt pāri žogiem un sētām, šķērsot

sējumus, viensētu pagalmus, aizliegtās teritorijas.

REZULTĀTI UN APBALVOŠANA:

Komandas rezultātu veido SI kartēs reģistrēto KP iegūto punktu summa, atskaitot soda punktus. Ja kādai no

komandām ir vienāds punktu skaits, uzvar tā komanda, kas konkrēto punktu summu savākusi īsākā laikā.

Kontrolpunkta vērtība ir kontrolpunkta pirmais cipars. Sacensību balvas tiek piešķirtas pirmo trīs vietu ieguvējiem

katrā grupā.

PIETEIKŠANĀS:

Pieteikumi tiek pieņemti līdz 19.jūlijam pulksten 23:59 tiešsaistē https://www.rogaining.lv/ vai

sūtot e-pastu andis.locmelis@gmail.com. Pēc 19.jūlija pieteikšanās iespējama tikai uz ierobežotu

skaitu vakanto vietu.

Šis ir bezmaksas pasākums. Rogainingu organizē Valmieras sporta klubs “Burkānciems & Co” pēc Valmieras

novada pašvaldības iniciatīvas un ar tās atbalstu.

Jautājumiem un saziņai: andis.locmelis@gmail.com